KS Daily View 22 พ.ย. 2022
22 พฤศจิกายน 2565

KS Daily View 22.11.2022 > 3Q22 GDP ไทยดีกว่าคาด คาดเศรษฐกิจไทยฟื้นตัวต่อเนื่อง SET วันนี้คาดแกว่งตัว 1610-1625 หุ้นแนะนำ KTB
ประเด็นในประเทศ : เมื่อวานที่ผ่านมามีรายงาน GDP ไตรมาส 3/2565 (+4.5% YoY และ +1.2% QoQ) ออกมาดีกว่าคาดเมื่อเทียบกับประมาณการของตลาด +4.5% YoY และ +0.9% QoQ และไตรมาสก่อนที่ +0.7%) โดยเฉพาะ QoQ ฟื้นตัวขึ้นต่อเนื่องจากการบริโภคของภาคเอกชน (+9% YoY) การลงทุน (+11%) และการส่งออก (+10%)  
เราเชื่อว่า GDP ไตรมาส 4/65 จะฟื้นตัวขึ้นต่อเนื่องจากช่วงไฮซีซั่นทั้งของนักท่องเที่ยวขาเข้า (มากกว่า 1.5 ล้านคน/เดือน) เทศกาลเฉลิมฉลอง เช่น ปีใหม่ ฟุตบอลโลก และมาตรการกระตุ้นเศรษฐกิจที่คาดจะมีการประกาศออกมา และ คาดเติบโตต่อเนื่องจนถึงครึ่งปีแรกของปี 66 โดยเรา คาด GDP ปี 66 ของไทยอยู่ที่ +3.2% ถึง +4.2% YoY 
ประเด็นที่มีผลต่อการลงทุนสัปดาห์นี้
1.) Tourism sector: ติดตาม 24 พ.ย. EU Energy minister จะมีหารือเรื่องมาตรการในการควบคุมราคาก๊าซในยุโรป โดยอาจใช้ EU's joint purchasing power ในการต่อรองกับ global gas suppliers ซึ่งหากราคาก๊าซในยุโรปผันผวนน้อยลง และไม่สูงเกินไป นอกจากนี้มีการคาดการณ์กันว่าเศรษฐกิจยุโรปอาจไม่ได้ถดถอยรุนแรงเหมือนที่หลายฝ่ายคาดการณ์กันก่อนหน้านี้ด้วย เนื่องจากราคาพลังงานเร่ิมปรับตัวลง, รัฐบาลมีนโยบายการคลังเข้ามาช่วยอุดหนุนราคาพลังงาน และอากาศไม่ได้หนาวเกินไป โดย European Comission คาดการณ์ว่า GDP ของยุโรปจะหดตัว -0.5% ใน 4Q22 และ -0.1% ใน 1Q23 ตามลำดับ เรามองเรื่องนี้จะเป็นบวกกับกลุ่มโรงแรมที่ทำธุรกิจในยุโรปได้แก่ MINT และ SHR รวมถึงชิ้นส่วนอิเล็กฯ อย่าง KCE     
2.) Property sector:  ติดตามรัฐบาลเตรียมขยายเวลามาตรการลดค่าธรรมเนียมจดทะเบียนสิทธิและนิติกรรมสำหรับที่อยู่อาศัย โดยการลดค่าธรรมเนียมการโอนจาก 2% ลงเหลือ 0.01% และลดค่าธรรมเนียมการจำนองจาก 1% ลงเหลือ 0.01% สำหรับที่อยู่อาศัยและอาคารพาณิชย์ เฉพาะที่มีราคาซื้อขายและราคาประเมินทุนทรัพย์ไม่เกิน 3 ล้านบาท มองเป็นบวกกับกลุ่มอสังหาฯที่เน้นลูกค้าระดับกลางถึงล่าง   
3.) Commerce and Resturant sectors:  ติดตามคลังเคาะ "ช้อปดีมีคืน" ลดหย่อนภาษีสูงสุด 4 หมื่นบาท ชง ครม. 29 พ.ย.นี้ ใช้ได้ระหว่าง 1 ม.ค. - 15 ก.พ. 2566 โดยให้นำรายจ่ายจากการซื้อสินค้าและบริการที่เกิดขึ้นในช่วงดังกล่าวมาลดหย่อนภาษีได้ตามจำนวนที่จ่ายจริง แต่ไม่เกิน 30,000 บาท   KS มองกลุ่มหลักๆที่ได้ประโยชน์จากมาตรการนี้ได้แก่ กลุ่มค้าปลีก, กลุ่มภัตราคารร้านอาหาร, เสริมสวยความงาม, ทำฟัน, นวด, และกลุ่มบัตรเครดิต เป็นต้น  
4.) Energy sector:  ติดตามแนวทางการปรับค่า Ft ของ กกพ. ซึ่งอยู่ในช่วงสำรวจความเห็นจากประชาชนระหว่าง 14-27 พ.ย. 65 ผ่านเว็บไซต์สำนักงาน กกพ. และจะรวบรวมข้อเสนอแนะต่างๆ ประกอบการพิจารณาเพื่อประกาศอย่างเป็นทางการภายในวันที่ 1 ธ.ค. 65 โดยแบ่งเป็น 3 แนวทางคือ ค่าไฟเพิ่มขึ้นเป็น 5.37/5.70/6.03 บาทต่อหน่วย หากปรับขึ้นเรามองเป็นบวกต่อหุ้นกลุ่มโรงไฟฟ้า SPP อาทิ BGRIM, GPSC  
มุมมองตลาดหุ้นไทย :ธีมการหุ้นลงทุนประจำสัปดาห์
1.) หุ้นกลุ่ม Anti commodity แนะนำ GPSC, BGRIM, PTG, RBF
2.) กลุ่มแนวโน้มกำไรเติบโตต่อเนื่อง อาทิ SIRI
3.)Theme บอลโลก อาทิ SNNP,TKN 
ประเมินตลาดหุ้นไทยวันนี้คาด 1610-1625 จุด หุ้นแนะนำ KTB 
Top pick : KTB (ราคาพื้นฐาน 20 บาท) เราชอบ KTB ในเรื่อง 1) การปรับปรุงโครงสร้างความเสี่ยงสินเชื่อ; 2) การที่จะจะลดต้นทุน/รายได้ หรือ Cost/Income; และ 3) อัตราส่วน Coverage ratio ที่เพียงพอสำหรับการสูญเสียที่อาจเกิดขึ้น / Valuation น่าสนใจ เนื่องจากซื้อขายที่ PBV ต่ำที่ 0.6-0.7 เท่า ซึ่งไม่สอดคล้องกับ ROE ที่มากกว่า 9-10% ในปี 2565-67
รายงานตัวเลขเศรษฐกิจ
วันอังคาร ติดตาม ถ้อยแถลงของ Fed Mester, Fed George และ Fed Bullard
วันพุธ ติดตามตัวเลขส่งออกและนำเข้าของไทยเดือน ต.ค คาด +4.2% YoY และ +10% YoY ตามลำดับ ดุลการค้าของไทยเดือน ต.ค. คาด -1,480 ล้านเหรียญสหรัฐฯ (เทียบ -853 ล้านเหรียญสหรัฐฯเดือนก่อน) ตัวเลข S&P Global Manufacturing PMI Flash ของเยอรมันเดือน พ.ย. คาด 45.2 จุด (ทรงตัว MoM) ตัวเลข S&P Global Manufacturing PMI Flash ของยุโรปเดือน พ.ย. คาด 46 จุด (-0.9% MoM) ตัวเลข S&P Global Services PMI Flash ของยุโรปเดือน พ.ย. คาด 48.1 จุด (-1% MoM) ตัวเลข Durable Goods Order ของสหรัฐฯ เดือน ต.ค. คาด +0.4% MoM ตัวเลข Inital Jobless Claim ของสหรัฐฯรายสัปดาห์คาด 225K (ทรงตัว MoM) ตัวเลข New Home Sales ของสหรัฐฯ เดือน ต.ค. คาด -3.8% MoM เป็น 0.58 ล้านยูนิต ตัวเลข Michigan Consumer Final Sentiment เดือน พ.ย. คาด 55 จุด (-8.1% MoM) ปริมาณสต๊อกน้ำมันดิบของสหรัฐฯ และ FOMC minutes ของสหรัฐฯ
วันพฤหัสฯ ติดตามตัวเลข Ifo Business Climate ของเยอรมันเดือน พ.ย. คาด 85 จุด (+0.8% MoM) และการประชุมของ EU Energy minister จะมีหารือเรื่องมาตรการในการควบคุมราคาก๊าซในยุโรป
วันศุกร์ ติดตามตัวเลข Manufacturing Production เดือน ต.ค. คาด +2.8% YoY และตัวเลข GfK Consumer Confidence เดือน ธ.ค. คาด -39.6 จด (ดีขึ้นจาก -41.9 จุดในเดือนก่อน)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกร #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY